Laffite je zmagal na prvih dveh dirkah v sezoni 1979 in je bil za začetku sezone najresnejši konkurent za naslov prvaka, toda le dokler Ferrari ni predstavil svojega novega dirkalnika Ferrari 312T4. Kljub temu pa sta Ligiera ostala konkurenčna in Depailler je zmagal na dirki za Veliko nagrado Španije, toda sredi sezone se je poškodoval, zato ga je do konca sezone nadomestil Jacky Ickx, ki pa je na osmih dirkah dosegel le po eno peto in šesto mesto. Moštvo je predvsem zaradi preštevilnih odstopov zasedlo le tretje mesto v konstruktorskem prvenstvu z 61-imi točkami.